Fotostaatmasjien is nie gedigte met hogere Afrikaans soos uitgedink deur die een of ander soetjiespoepprofessor nie. Nee, sy dig hom soos ons hom praat en dis fo**in lekker!
“Ek gaan vir Etienne van Heerden hier aanhaal. Toe ek nog by LitNet gewerk het, het hy altyd met my gespot en gesê: ‘Ja, Bibi, die romansier het die geld en die roem en die aansien . . . maar die digter het die gedig.’ ”
“Dis subversief en dwars en betrokke by jou menslikheid. As dit sin maak. Daar’s so website waaroor ek mal is met die titel ‘A softer world’. Ek dink poësie skryf kan ’n bydrae maak tot so ’n sagter wêreld sonder om noodwendig soos ’n politieke party se plakkaat te lees.”